SHBA: Ka filluar dalja e gjinkallave në lindje të vendit
Këto insekte të pazakonshme kanë dalur nga adoleshenca e tyre e gjatë nëntokësore
Gjinkallat periodike janë kthyer përsëri. Gjatë javëve të fundit, në një rrip të madh toke në lindje të Shteteve të Bashkuara, këto insekte të pazakontë kanë dalë nga adoleshenca e tyre e gjatë nëntokësore. Në pjesën e parë të kësaj kronike me dy pjesë, korrespondentja Veronik Lakapra i hedh një vështrim disa lagjeve në periferi të qytetit St. Louis në shtetin Mizuri, për të mësuar më shumë rreth këtyre insekteve famëkeqe që bëjnë shumë zhurmë. Është një pasdite me zagushi në tregun e fermerëve në periferi të lagjes Kirkwood në St. Louis të shtetit Mizuri. Pushtimi i gjinkallave është në fuqi të plotë, dhe banorët lokalë kanë ndjenja të përziera në lidhje me këtë ngjarje. Dhjetë-vjeçarit Matt Covington i pëlqejnë gjinkallat. Kovington: LaKapra: Kovington: Pirci: Nëntëmbëdhjetë vjeçares Lauren Pierce nuk i pëlqejnë gjinkallat. Ato me të vërtetë krijojnë zhurmë të madhe. Këto janë gjinkallat meshkuj që këndojnë për t’i tërhequr gjinkallat femra. Entomologu Chris Hartley thotë se ato bëjnë këtë tingull duke dridhur një organ në anë të gjoksit të tyre të quajtur timbal. Por këto gjinkalla periodike kanë kaluar 13 vite pa bërë zhurmë fare. Ato kanë jetuar nën tokë, duke u ushqyer me lëngun e rrënjëve të pemëve, si fëmijë të mitur ngjyrë kafe, ose si nimfa. Kur janë gati të dalin mbi tokë, në mesnatë nimfat krijojnë tunele duke lënë mbrapa vrima me diametër 1 centimetër. Ato zakonisht vendosen pranë shkurreve ose pemëve dhe dalin nga lëkura e tyre ngjyrë kafe. Kur gjinkallat e rritura dalin për herë të parë në errësirë, ato janë të buta, të bardha, dhe të pambrojtura. Duhen disa orë që skeleti i tyre i jashtëm të nxihet, që krahët e tyre të shpalosen, të thahen dhe të marrin ngjyrën e verdhë dhe portokalli. Të rriturit me sy të kuq janë rreth 3 centimetra të gjatë dhe jetojnë rreth 3-4 javë. Glenn Frei kujdeset për insektet e gjalla në kopshtin zoologjik të St. Louisit. Ai thotë se gjinkallat femra përdorin një organ që i ngjan shpatës i quajtur ovipositor për të prerë degët e vogla të pemëve për t’i futur vezët. Gjashtë deri dhjetë javë më vonë nimfat e madhësisë së milingonave çelin. Pastaj ato futen nën tokë, gërmojnë tunele dhe fillojnë ciklin e tyre 13 vjeçar. Glenn Frei thotë se numri i gjinkallave të rritura në këtë rajon ka arritur kulmin, dhe në dy javët e ardhshme mund të presim vdekjen e këtij grupi gjinkallash.